钦定古今图书集成/明伦汇编/氏族典/第299卷 > 《四川总志》 > 《氏族谱》
## 钦定古今图书集成/明伦汇编/氏族典/第299卷 > 《四川总志》 > 《氏族谱》

房氏，以重为入蜀之祖。重，丞相元龄八世孙也，终新
都令。子谔，为蜀太常少卿。子四人，皆以“从”为名。从之
诸子八人，皆以“知”为名。知之诸子亦八人，皆以昭为
名，曰昭应，号虚谷子，曰昭庶。仁宗朝以大臣荐，得旨
赐对，特授秘书郎。有《乐书》行世，国史有传。昭之诸子
十八人，皆以审为名。审能、审基皆举进士。审能官至
朝议大夫，审权著《大乐演义》，即昭庶子也。审之诸子
三十八人，皆以“希”为名。希声甫冠，与贡常官太学；希
参登元丰第，官至通议大夫。希之诸子六十四人，或
荐、或第、或荫、或恩、或赠，而名率不齐。其知名者五人：
曰渊，太学上舍生；克，《太学录》；曰伟，以恩得官，而博学
文辞知名西州，又审权孙也；曰玑，曰永，登政和、宣和
第；曰时中，赠官至通议大夫。又一世，诸子逾百人，名
尢不齐：曰与之，曰轶，曰子中，曰子邵、曰震仲、曰钜，皆
登科。与之视诸从弟，行独年高。宣和进士，官至中奉
大夫，持节潼川路。子邵，官至朝请郎，震仲官朝请郎。
又一世，诸子逾二百人，惟大亮以典三州显，咸以世
科显，馀子及诸孙以赏得官者五，今在官者二：曰焘，
曰寿卿。

周